وحشة علامات التعجب !! ما علينا . كنت بقول هل المسيحيين بالغباء اللي يخليهم يحرفوا الكتاب المقدس عشان يثبت الوهية المسيح ومايحرفوش كام اية "بتزعم " انهم بيتنبأوا عن نبي هيكفرهم ؟
آه وحشة المفروض تكون هادي كدا وتتناقش بالراحة عشان نستفيد. اول حاجة المفروض تكون انت عارفها، ان قبل عصر الطباعة (وهو قريب) مكانش في حاجة اسمها كتاب مقدس منتشر بالطريقة الموجودة حاليًا، مكانش موجود نت عليه الكتاب، مكانش موجود في كل بيت مسيحي، إطلاقا. هحكيلك حكاية جميلة.. في مخطوطة اسمها المخطوطة الفاتيكانية، دي تعتبر أقدم (أو ثاني أقدم) مخطوطة كاملة للعهد الجديد.. مخطوطة لها قيمة كبيرة .. لأن المخطوطة كلما تكون قديمة= بتكون قيمتها أعلى ونصّها أصحّ. مكتوب على هامش المخطوطة دي جنب نص معيّن عبارة جميلة (باليوناني): (( يا أحمق، يا مخادع، دع القراءة القديمة على أصلها ولا تحرفها )) ايه اللي حصل؟ الناسخ المحترم عدّل كلمة بمزاجه، فواحد تاني شتمه وقاله متحرفش! دا معناه إيه؟ معناه ان ناسخ الكتاب المقدس ممكن يحرّف بمزاجه، وممكن ربنا يستر وحد يكتشف التحريف بعده! احكيلك حكاية تانية؟ المخطوطة السينائية، أقدم مخطوطة كاملة للعهد الجديد، وتعتبر أقيم مخطوطة (هي والفاتيكانية اللي اتكلمنا عنها) المخطوطة دي فيها حاجة غريبة جدا.. تعرف إيه؟ مش موجود فيها نص رسالة يوحنا الأولى 5: 7 اللي موجود في كتابك .. تخيّل؟ ولا موجود في الفاتيكانية. ولا موجود في السكندرية، ولا أي مخطوطة قديمة!  حتى ان دائرة المعارف الكتابية (ودي مسيحية مش إسلامية على فكرة، تقدر تبحث عنها) قالت نصّا : ((وقد حدثت أحياناً بعض الإضافات لتدعيـــــم فكر لاهــــوتي، كما حدث في إضافة عبارة "والذين يشهدون في السماء هم ثلاثة"(1يو5: 7) حيث أن هذه العبارة لا توجد في أي مخطوطة يونانية ترجع إلى ما قبل القرن الخامس عشر، ولعل هذه العبارة جاءت أصلاً في تعليق هامشي في مخطوطة لاتينية، وليس كإضافة مقصودة إلى نص الكتاب المقدس، ثم أدخلها أحد النسَّاخ في صلب النص.)) واخد بالك؟  مش موجودة في المخطوطات القديمة كلها، وموجودة في كتابك دلوقتي... الناسخ دخّله في كتابك.. فبقى مقدّس .. شفت؟ نفس المخطوطة .. السينائية. موجود فيها رسالة الراعي لهرماس، وموجودة فيها رسالة برنابا (مش إنجيل برنابا)  تخيّل؟ موجود فيها أسفار مش في كتابك! ومش موجود فيها آيات موجودة في كتابك. ودي أقدم مخطوطة، وأصحها..فما بالك بالباقي!!! نفس المخطوطة .. مفيهاش قصة المرأة الزانية.. مين حذفها؟ او مين اضافها في كتابك دلوقتي؟ الله اعلم! انا بقول دا ليه؟ عشان أقولك ان الموضوع كان "سايب"  مش كان زي ما انت متصور المسيحيين كلهم متفقين على كتاب واحد منتشر وسط الناس فمحدش يعرف يحرّفه..! لأ.. زي ما انت شايف كدا .. الناسخ كان بيقدر يعدّل عشان يدعم فكر لاهوتي.. !! وانت في ايدك دلوقتي كتاب فيه آيات مكانتش موجودة في الكتاب المقدس زمان. تضمن منين بقى ان باقي الكتاب دا اصلا كتابه المسيح ولا تلاميذه ولا اي حد يعرف المسيح اصلا؟! طالما كلّه بيعدّل على مزاجه بالطريقة دي؟! وبعدين أي كتاب مقدّس اللي تقصده؟  الكتاب المقدس بتاع الأرثوذكس ؟ 73 سفر. بتاع البروتستانت؟ 66 سفر. بتاع الأحباش؟ 81 سفر. بتاع مين بالظبط اللي تقصد انه متحرفش؟ يبقى كدا عندنا: كتاب مختلف عن النسخ اللي مع باقي الطوايف. كتاب مختلف مع المخطوطات القديمة. المخطوطات القديمة نفسها، مفيش ولا دليل يثبت انها وحي، ملهاش سَنَد للمسيح او تلاميذه. احنا كمسلمين عندنا مثلا فلان عن فلان عن فلان عن النبي. عارفين من نقل القرآن ومين نقل الأحاديث، باسمه وسيرته! انما المخطوطة السينائية لقوها في سلة زبالة.. مش معروف مين كتبها ولا معروف ظروف كتابتها ولا أي حاجة! فهمت حاجة؟